Blaze7451/Wiki-th-20250601 huggingface dataset:
อำเภอบางซ้าย

บางซ้าย เป็นอำเภอที่ตั้งอยู่ทางตะวันตกของจังหวัดพระนครศรีอยุธยา เดิมพื้นที่อำเภอบางซ้ายเป็นส่วนหนึ่งของอำเภอเสนา ต่อมาเมื่อวันที่ 1 มกราคม 2491 กระทรวงมหาดไทยได้ประกาศให้ยกฐานะตำบลบางซ้ายนอกขึ้นเป็นกิ่งอำเภอบางซ้าย มีเขตการปกครองครอบคลุมตำบลบางซ้ายนอก ตำบลบางซ้ายใน ตำบลปลายกลัดนอก และตำบลเต่าเล่า ขึ้นกับอำเภอเสนา ต่อมาได้มีพระราชกฤษฎีกาให้ยกฐานะกิ่งอำเภอบางซ้ายขึ้นเป็นอำเภอบางซ้ายเมื่อวันที่ 22 กรกฎาคม 2501 พร้อมกับกิ่งอำเภออื่นอีก 26 แห่ง พื้นที่ส่วนใหญ่ของอำเภอบางซ้ายเป็นทุ่งนา อาชีพส่วนใหญ่ของคนอำเภอบางซ้าย คือเกษตรกรรม

**ที่ตั้งและอาณาเขต**
อำเภอบางซ้ายตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับอำเภอผักไห่ - ทิศตะวันออก ติดต่อกับอำเภอเสนา - ทิศใต้ ติดต่อกับอำเภอลาดบัวหลวง - ทิศตะวันตก ติดต่อกับอำเภอบางปลาม้าและ อำเภอสองพี่น้อง(จังหวัดสุพรรณบุรี)

**การแบ่งเขตการปกครอง**

**การปกครองส่วนภูมิภาค**
พื้นที่อำเภอบางซ้ายแบ่งเขตการปกครองย่อยเป็น 6 ตำบล 53 หมู่บ้าน

**การปกครองส่วนท้องถิ่น**
ท้องที่อำเภอประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลบางซ้าย ครอบคลุมพื้นที่บางส่วนของตำบลบางซ้าย ตำบลแก้วฟ้า และตำบลเต่าเล่า- องค์การบริหารส่วนตำบลบางซ้าย ครอบคลุมพื้นที่ตำบลบางซ้ายและตำบลแก้วฟ้า (นอกเขตเทศบาลตำบลบางซ้าย)- องค์การบริหารส่วนตำบลปลายกลัด ครอบคลุมพื้นที่ตำบลปลายกลัดทั้งตำบลและตำบลเต่าเล่า (นอกเขตเทศบาลตำบลบางซ้าย) - องค์การบริหารส่วนตำบลเทพมงคล ครอบคลุมพื้นที่ตำบลเทพมงคลทั้งตำบล- องค์การบริหารส่วนตำบลวังพัฒนา ครอบคลุมพื้นที่ตำบลวังพัฒนาทั้งตำบล

**สถานที่ท่องเที่ยว**
วัดบางซ้ายใน ตั้งอยู่ที่ ม.4 บ้านบางซ้าย ตำบลเต่าเล่า บางซ้าย พระนครศรีอยุธยา เป็นวัดที่อดีตเจ้าอาวาสหลวงปู่ยวงเทพเจ้าแห่งความแคล้วคลาด หลวงพ่อไวย์เทพเจ้าแห่งความเมตตา และหลวงปู่หริง เทพเจ้าแห่งความเอื้อเฟือ มีคลองเจ้าเจ็ด-บางยี่หนไหลผ่านหน้าวัด มีประเพณีก่อเจดีย์ทราย กีฬาพื้นบ้านในวันสงกรานต์ ภูมิภาพสวยงาม น่าเดินทางมาพักผ่อนและสักการะเกจิอาจารย์ดังในอดีต- วัดบางซ้ายนอก ตั้งอยู่เลขที่ 1 บ้านเต่าเล่า หมู่ที่ 8 ตำบลเต่าเล่า อำเภอบางซ้าย จังหวัดพระนครศรีอยุธยา สังกัดคณะสงฆ์มหานิกาย มีที่ดินเนื้อที่ตั้งวัด 11 ไร่ 1 งาน 14 ตารางวาพื้นที่ตั้งวัดเป็นที่ราบลุ่มอยู่ริมคลองเจ้าเจ็ด-บางยี่หน วัดบางซ้ายนอก สร้างขึ้นเป็นวัดตั้งแต่วันที่ 20 มีนาคม 2425 ผู้บริจาคที่ดินให้สร้างวัดมีนามว่า"ฉิม"ชาวบ้านจึงมักเรียกว่า"วัดตาฉิม"บางคนเรียก"วัดปลายบาง"เพราะวัดนี้ตั้งอยู่สุดเขต ของจังหวัดพระนครศรีอยุธยา ติดต่อกับจังหวัดสุพรรณบุรี ซึ่งถัดเข้ามาจะเป็นวัดบางซ้ายใน วัดนี้อยู่ด้านนอกไกลออกไปจึงได้นามว่า"วัดบางซ้ายนอก" ปูชนียวัตถุที่สำคัญได้แก่ พระประธานในอุโบสถ เจดีย์บรรจุพระธรรม รูปปั้นหลวงปู่รอด (พระครูอดุลวุฒิกร)- ตลาดบางซ้าย ตลาดใหญ่ประจำอำเภอบางซ้าย มีอาหาร สินค้า มากมาย พร้อมร้านค้าสะดวกซื้อ

**ชาวอำเภอบางซ้ายที่มีชื่อเสียง**
 สมเด็จพระมหาวีรวงศ์ (สุชิน อคฺคชิโน) สมเด็จพระราชาคณะฝ่ายธรรมยุต กรรมการมหาเถรสมาคม เจ้าคณะภาค ๑๔-๑๕ (ธรรมยุต) แม่กองธรรมสนามหลวง หัวหน้าพระธรรมทูตสายที่ ๗ ผู้ช่วยเจ้าอาวาสวัดราชบพิธสถิตมหาสีมารามราชวรวิหาร และเลขานุการในพระองค์สมเด็จพระอริยวงศาคตญาณ (อัมพร อมฺพโร) สมเด็จพระสังฆราช

**อ้างอิง**

**แหล่งข้อมูลอื่น**
  ข้อมูลตำบลในจังหวัดพระนครศรีอยุธยาจากเว็บไซต์ ThaiTambon.com date=2011-04-25 -  อยุธยา
บ
รางวัลเพื่อระลึกถึงอัลเฟรด โนเบล สาขาเศรษฐศาสตร์

รางวัลเพื่อระลึกถึงอัลเฟรด โนเบล สาขาเศรษฐศาสตร์ (Sveriges Riksbanks pris i ekonomisk vetenskap till Alfred Nobels minne; The Sveriges Riksbank Prize in Economic Sciences in Memory of Alfred Nobel) มักรู้จักทั่วไปว่า รางวัลโนเบลสาขาเศรษฐศาสตร์ เป็นรางวัลประจำปี มอบให้กับผู้ที่มีผลงานโดดเด่นในสาขาเศรษฐศาสตร์ รางวัลนี้ก่อตั้งโดยธนาคารชาติสวีเดน ในวาระเฉลิมฉลอง 300 ปีของธนาคารในปี พ.ศ. 2511 รางวัลนี้มอบโดยราชบัณฑิตยสถานสวีเดนตามกระบวนการเดียวกับรางวัลโนเบลห้าสาขาดั้งเดิม ผู้ได้รับรางวัลสาขานี้ จะได้รับใบประกาศและเหรียญทองจากกษัตริย์สวีเดนในพิธีวันที่ 10 ธันวาคม เช่นเดียวกับผู้ได้รับรางวัลสาขาฟิสิกส์ เคมี แพทยศาสตร์และสรีรวิทยา และวรรณกรรม และได้รับเงินรางวัลจำนวนเดียวกับผู้ได้รับรางวัลสาขาอื่น ๆ โดยมีพิธีมอบรางวัลครั้งแรกในปี 1969

**ข้อขัดแย้ง**
การที่ศักดิ์ศรีของรางวัลนี้มาจากความเกี่ยวข้องกับรางวัลที่ก่อตั้งโดยอัลเฟร็ด โนเบล มักทำให้เกิดข้อขัดแย้ง ปีเตอร์ โนเบล หลานของอัลเฟร็ด โนเบล ได้แสดงความไม่เห็นด้วยกับรางวัลนี้ โดยกล่าวว่าเป็นการประชาสัมพันธ์เพื่อพัฒนาชื่อเสียงของนักเศรษฐศาสตร์
การระบุรางวัลนี้ว่าเป็นรางวัลโนเบลเคยเป็นเรื่องราวในศาล ในปี พ.ศ. 2547 มีผู้ฟ้องสำนักพิมพ์ของหนังสือฉบับแปลภาษาเบงกอลของอมาตยา เซน ที่ระบุว่าเซนเป็นผู้ชนะรางวัลโนเบล โดยผู้ยื่นฟ้องกล่าวว่า ไม่มีรางวัลโนเบลสาขาเศรษฐศาสตร์ ดังนั้นการระบุว่าเซนได้รางวัลโนเบลจึงผิด

**ผู้ได้รับรางวัล**

**อ้างอิง**

**แหล่งข้อมูลอื่น**
  ผู้ได้รับรางวัล date=2001-12-16  จากมูลนิธิโนเบล -  ผู้ได้รับรางวัลสาขาเศรษฐศาสตร์ -  ประวัติศาสตร์และข้อขัดแย้ง date=2005-10-13  
หมวดหมู่:รางวัลโนเบล
หมวดหมู่:เศรษฐศาสตร์
แม่แบบ:สถานีย่อย:ภาษา/หมวดหมู่

* ภาษา- ตระกูลภาษา- โครงภาษา- ภาษาประดิษฐ์- อักษร- อักษรไทย- พยัญชนะ- สระ- กลุ่มภาษา- การเล่นคำ- คอมพิวเตอร์์- คำย่อ- คำศัพท์- จารึก- พจนานุกรม- ภาษาผสม- ภาษาศาสตร์- ภาษาโบราณ- ภาษาในทวีปยุโรป- ภาษาในทวีปเอเ้ชีย- ภาษาในทวีปอเมริกาเหนือ- ภาษาในทวีปแอฟริกา- ภาษาในทวีปโอเชียเนีย
แม่แบบนี้นำไปใช้ในสถานีย่อย:ภาษา
หลวงพ่อแช่ม

หลวงพ่อแช่ม สามารถหมายถึง- พระครูวิสุทธิวงศาจารย์ญาณมุนี (แช่ม) อดีตเจ้าอาวาสวัดฉลอง ตำบลฉลอง อำเภอเมือง จังหวัดภูเก็ต- หลวงพ่อแช่ม อินทโชโต  อดีตเจ้าอาวาสวัดตาก้อง ตำบลตาก้อง อำเภอเมือง จังหวัดนครปฐม- พระครูเกษมธรรมนันท์ (แช่ม ฐานุสฺสโก) อดีตเจ้าอาวาสวัดดอนยายหอม ตำบลดอนยายหอม อำเภอเมือง จังหวัดนครปฐม
ซาซากิ

ซะซะกิ หรือ ซาซากิ  สามารถหมายถึง- ตระกูลซาซากิ- ซาซากิ (นามสกุล)- ซาซากิ (บริษัท)- ซาซากิกับมิยาโนะ- ซาซากิกับพีจัง

**อื่น ๆ**
 ภาษาซาซากี - ภาษาในประเทศตุรกี
กระดูกอ่อน

กระดูกอ่อนเมื่อดูใต้กล้องจุลทรรศน์
กระดูกอ่อน (Cartilage) เป็นเนื้อเยื่อเกี่ยวพันชนิดหนึ่งพบได้ทั่วร่างกายมนุษย์และสัตว์อื่น ๆ โดยเฉพาะบริเวณข้อต่อต่าง ๆ ซี่โครง หู จมูก หลอดลม และ กระดูกข้อต่อสันหลังประกอบไปด้วย เยื่อใยคอลลาเจน และ/ หรือ เยื่อใยอีลาสติน และเซลล์ที่เรียกว่า คอนโดรไซต์ซึ่งจะหลั่งสารออกมาห่อหุ้มเซลล์ที่มีคอลลาเจนเป็นองค์ประกอบ โดยองค์ประกอบที่อยู่ภายในจะมีลักษณะ คล้ายเจล เรียกว่า แมททริกซ์ กระดูกอ่อนจะไม่มีหลอดเลือดมาเลี้ยง คอนโดรไซต์จะแลกเปลี่ยนสารอาหารโดยแพร่ผ่านคอลลาเจนมาสู่เส้นเลือดด้านนอก เมตาบอลิซึมของเซลล์เหล่านี้ต่ำ ถ้าถูกทำลายจะซ่อมแซมตัวเองได้แต่ช้า
กระดูกอ่อนมีหน้าที่หลายอย่าง ประกอบไปด้วย การเตรียมโครงร่างของการสะสมการสร้างกระดูก และช่วยสร้างพื้นที่หน้าเรียบสำหรับรองรับการเคลื่อนไหวของกระดูกข้อต่อ เป็นกระดูกที่เกิดขึ้นก่อนในระยะเอ็มบริโอก่อนที่จะถูกแทนที่ด้วยกระดูกแข็ง เป็นโครงสร้างของกล่องเสียง หลอดลมในระบบหายใจ เป็นองค์ประกอบของข้อต่อตามหัวเข่าและข้อศอก
กระดูกอ่อนแบ่งตามองค์ประกอบได้ 3 ชนิด ดังนี้ ไฮยาลินคาร์ทีเลจ (hyaline cartilage) อีลาสติกคาร์ทีเลจ (elastic cartilage) ไฟโบรคาร์ทีเลจ (fibrocartilage)

**อ้างอิง**
 cite book |last=Keller-Peck |first=C.| year=2008 |title=Vertebrate Histology, ZOOL 400| publisher=Boise State University 

**แหล่งข้อมูลอื่น**
  Cartilage.org, International Cartilage Repair Society-  KUMC.edu date=2011-04-08 , Cartilage tutorial, University of Kansas Medical Center-  Bartleby.com, text from Gray's anatomy-  MadSci.org, I've heard 'Ears and nose do not ever stop growing.' Is this false?-  CartilageHealth.com, Information on Articular Cartilage Injury Prevention, Repair and Rehabilitation-  About.com, Osteoarthritis
หมวดหมู่:ระบบโครงกระดูก
หมวดหมู่:เนื้อเยื่อเกี่ยวพัน
แม่แบบ:สถานีย่อย/doc

internet

**การใช้งาน**
การใช้งานพื้นฐาน

ประเทศไทย

**ตำแหน่งการวางแม่แบบ**
ควรวางไว้ที่ตำแหน่งด้านบนสุดของส่วน "ดูเพิ่ม" ของบทความ หากไม่มี คุณอาจวางไว้ในส่วน "แหล่งข้อมูลอื่น" แทนได้ โดยไม่จำเป็นต้องสร้างส่วนขึ้นมาใหม่เพียงเพื่อที่จะวางแม่แบบนี้ลงไปในบทความ หากไม่มีส่วน "แหล่งข้อมูลอื่น" ให้วางไว้ด้านล่างของบทความในตำแหน่งที่เหมาะสมที่สุด
การวางแม่แบบสถานีย่อยบนหน้าประเภทอื่นที่ไม่ใช่หน้าบทความ ยังไม่มีกฎเกณฑ์ตายตัว

**ชื่อรูปสถานีย่อย**
ชื่อรูปสถานีย่อยถูกบรรจุไว้ในหน้าย่อยของมอดูล:Portal/images ซึ่งจัดตามตัวอักษรหรือสระตัวแรกของชื่อสถานีย่อย ตัวอย่างเช่น ตัวอักษรตัวแรกของ สถานีย่อย:ดนตรี คือ "ด" ดังนั้นชื่อรูปจะบรรจุไว้ที่ มอดูล:Portal/images/ด หากมีรายการสำหรับสถานีย่อยในหน้าที่ถูกต้อง รูปภาพที่เกี่ยวข้องจะแสดงก่อนลิงก์สถานีย่อย หากไม่พบรูป :ไฟล์:Portal-puzzle.svg จะแสดงแทน

**ตัวอย่าง**
}} | module | #invoke:Portal|portal | สถานีย่อย }}|วิทยาศาสตร์}}
วิทยาศาสตร์

**พารามิเตอร์**

**ติดตามข้อผิดพลาด**
หากใช้{แม่แบบ}ไม่ถูกต้อง หน้าจะถูกเพิ่มในหมวดหมู่ติดตาม
The tracking categories are not applied if any of the following is true:
# Tracking is specially disabled for that usage. This is done by setting the optional parameter tracking to any the following values: , , 
# the template is used on a page in any of these namespaces: Talk, User, User talk, Wikipedia talk, File talk, Template talk, Category talk, Portal talk, Draft, Draft talk, Module talk
# The title page on which the template is used includes any of the following case-insensitive strings: "/archive", "/doc", "/test"- แม่แบบสถานีย่อยที่มีสถานีย่อยน้อยเกินไป- แม่แบบสถานีย่อยที่มีสถานีย่อยมากเกินไป- แม่แบบสถานีย่อยที่มีลิงก์สถานีย่อยเป็นลิงก์แดง- หน้าที่มีแม่แบบสถานีย่อยว่าง- แม่แบบสถานีย่อยที่มีรูปเริ่มต้น
ล้างแคชเพื่ออัปเดตยอดรวม
ซาไก (เมือง)

ซาไก (Sakai-shi) เป็นนครที่ตั้งอยู่ในจังหวัดโอซากะ ประเทศญี่ปุ่น ในอดีตซาไกเคยเป็นเมืองท่าที่ใหญ่และสำคัญที่สุดของญี่ปุ่นตั้งแต่ยุคกลาง นครซาไกในปัจจุบันก่อตั้งขึ้นในวันที่ 1 เมษายน ค.ศ. 1889 ตามกฎหมายของจักรวรรดิญี่ปุ่น ต่อมาในปี ค.ศ. 2006 ซาไกได้รับการยกฐานะเป็นนครใหญ่ที่รัฐกำหนด เพื่อความคล่องตัวในการบริหารและปกครองโดยรัฐบาลท้องถิ่นของตัวเอง ในปี พ.ศ. 2548 ซาไกเป็นเมืองที่มีอัตราการเจริญเติบโตอันดับที่ 14 ของญี่ปุ่น 
ซาไกเป็นที่ตั้งของสุสานรูปรูกุญแจที่มีชื่อเสียง หรือเรียกว่า "โคฟุง" สุสานที่ใหญ่ที่สุดเชื่อว่าเป็นของจักรพรรดินินโตกุ ซึ่งถือเป็นสุสานที่มีขนาดพื้นที่ใหญ่ที่สุดในโลก อีกสิ่งหนึ่งที่มีชื่อเสียงของซาไกคือดาบซามูไร หรือรู้จักในชื่อว่า "คาตานะ" ซาไกมีชื่อเสียงในการผลิตมีดทีมีคุณภาพสูง ซึ่งถือเป็นอุตสาหกรรมสำคัญประจำเมือง

**ภูมิศาสตร์**
ซาไกตั้งอยู่ทางตอนใต้ของจังหวัดโอซากะ ริมอ่าวโอซากะ และทิศเหนือของนครซาไกอยู่ติดกับนครโอซากะ

**เทศบาลข้างเคียง**
 จังหวัดโอซากะ
** นครโอซากะ
** นครมัตสึบาระ
** นครฮาบิกิโนะ
** นครโอซากะซายามะ
** นครคาวาจินางาโนะ
** นครอิซูมิ
** นครทากาอิชิ

**ภูมิอากาศ**

**เขตการปกครอง**
ซาไกแบ่งการปกครองออกเป็น 7 เขต ได้แก่- เขตคิตะ (Kita-ku)- เขตซาไก (Sakai-ku)- เขตนากะ (Naka-ku)- เขตนิชิ (Nishi-ku)- เขตมินามิ (Minami-ku)- เขตมิฮาระ (Mihara-ku)- เขตฮิงาชิ (Higashi-ku)

**อ้างอิง**

**แหล่งข้อมูลอื่น**
  เว็บไซต์ทางการของนครซาไก- Sakai- 358759

หมวดหมู่:นครในจังหวัดโอซากะ
หมวดหมู่:นครที่ตั้งขึ้นโดยข้อบัญญัติรัฐบาล
หมวดหมู่:เมืองท่าในประเทศญี่ปุ่น
กลศาสตร์เมทริกซ์

กลศาสตร์เมทริกซ์ (Matrix mechanics) เป็นวิธีการที่คิดค้นโดย แวร์เนอร์ ไฮเซนแบร์ก (Werner Heisenberg), แมกซ์ บอร์น (Max Born), และ ปาสควาล จอร์ดาน (Pascual Jordan) เมื่อ ค.ศ. 1925 เพื่อมาใช้อธิบายกลศาสตร์ควอนตัม
กลศาสตร์เมทริกซ์ มีที่มาจากการค้นพบว่า ตำแหน่งและโมเมนตัมของอนุภาค แทนด้วยสัญลักษณ์  และ  ตามลำดับ สามารถเขียนอยู่ในรูปเมทริกซ์ ไม่จำกัด (infinite matrix)  และ  โดยที่ตัวเลขในเมทริกซ์  และ  แทนกรณีที่อนุภาคในวงโคจร  ปลดปล่อยโฟตอนและย้ายไปอยู่ในวงโคจร 
กลศาสตร์เมทริกซ์ได้รับการพิสูจน์ภายหลังว่าสมมูลกับสมการของชเรอดิงเงอร์

**พัฒนาการของกลศาสตร์เมทริกซ์**
ในปี ค.ศ. 1925 แวร์เนอร์ ไฮเซนแบร์ก (Werner Heisenberg), แมกซ์ บอร์น (Max Born), และปาสควาล จอร์ดาน (Pascual Jordan) ได้คิดค้นกลศาสตร์เมทริกซ์ขึ้นเพื่อเป็นตัวแทนของกลศาสตร์ควอนตัม

**ความศักดิ์สิทธิ์ที่เฮลโกลันด์**
ในปี 1925 แวร์เนอร์ ไฮเซนแบร์กกำลังทำงานอยู่ในเมืองก็อททิงเง็น (Göttingen) กับปัญหาในการคำนวณเส้นสเปกตรัมของไฮโดรเจน โดยในเดือนพฤษภาคม ปี ค.ศ. 1925 เขาเริ่มพยายามที่จะอธิบายระบบอะตอมที่สังเกตเห็นได้ (observables) โดยเฉพาะ  และเมื่อวันที่ 7 มิถุนายน, เพื่อที่จะหลีกหนีผลกระทบที่เลวร้ายของ โรคเยื่อจมูกอักเสบจากภูมิแพ้ (hay fever), ไฮเซนเบิร์กได้พยายามหลีกหนีอาการแพ้ละอองเกสรดอกไม้ไปอยู่ที่เกาะทางแถบทะเลเหนือของเฮลโกลันด์  ในขณะนั้น, ระหว่างการปีนเขาและการเรียนรู้บทกวีแห่งหัวใจจากเกอเธ่ จากหนังสือที่รวบรวมของบทกวีโคลงสั้น ๆ โดยกวีเยอรมันที่มีชื่อว่า ดีวานแห่งตะวันตก-ตะวันออก (West-östlicher Diwan) เขายังคงไตร่ตรองปัญหาสเปกตรัมและตระหนักในที่สุดว่าการนำเอาหลักการของการไม่แปรเปลี่ยนเป็นอย่างอื่นที่สามารถสังเกตเห็นได้อาจจะเป็นวิธีการแก้ปัญหาได้และเขาได้เขียนบันทึกไว้ว่า 
"It was about three o' clock at night when the final result of the calculation lay before me. At first I was deeply shaken. I was so excited that I could not think of sleep. So I left the house and awaited the sunrise on the top of a rock."

**สามเอกสารวิจัยขั้นมูลฐาน**
หลังจากที่ไฮเซนแบร์กกลับไปที่ก็อททิงเง็น, เขาได้แสดงให้ โวล์ฟกัง เพาลี (Wolfgang Pauli) เห็นการคำนวณของเขา, ที่ได้แสดงความคิดเห็นไว้เมื่อถึงจุดหนึ่ง  "Everything is still vague and unclear to me, but it seems as if the electrons will no more move on orbits."

9 กรกฎาคม ไฮเซนเบิร์กได้มอบสิ่งที่เหมือนกับเอกสารงานวิจัยเกี่ยวกับการคำนวณของเขาให้แก่แมกซ์ บอร์น, และกล่าวว่า, " ... เขาเขียนเอกสารงานวิจัยนั้นอย่างบ้าคลั่งและไม่กล้าที่จะส่งไปลงตีพิมพ์และกล่าวว่าบอร์นควรอ่านมันและแนะนำเขาเกี่ยวกับมัน ... " ก่อนที่จะมีการตีพิมพ์   ไฮเซนเบิร์กกล่าวแล้วออกไป, ในขณะที่บอร์นกำลังนั่งวิเคราะห์เอกสารนั้นอยู่ 

**อ้างอิง**

**แหล่งข้อมูลอื่น**
  An Overview of Matrix Mechanics date=2016-03-03 -  Matrix Methods in Quantum Mechanics date=2004-08-24 -  Heisenberg Quantum Mechanics date=2010-02-16  (The theory's origins and its historical developing 1925-27)-  Werner Heisenberg 1970 CBC radio Interview-  Werner Karl Heisenberg Co-founder of Quantum Mechanics date=2017-04-09 -  Ian J. R. Aitchison, David A. MacManus, Thomas M. Snyder. Understanding Heisenberg's `magical' paper of July 1925: a new look at the calculational details.
หมวดหมู่:กลศาสตร์ควอนตัม
หมวดหมู่:หลักการสำคัญของฟิสิกส์
วิกิพีเดีย:เสนอบทความคุณภาพ/ดวงอาทิตย์

=== ดวงอาทิตย์**
ดวงอาทิตย์ ถูกเสนอเมื่อวันที่ 30 กรกฎาคม พ.ศ. 2550 และจะได้รับการพิจารณาภายในวันที่ 13 สิงหาคม พ.ศ. 2550
 เสนอชื่อ Char 14:10, 30 กรกฎาคม 2007 (UTC)
สนับสนุน 
# สนับสนุนครับSaeng Petchchai 08:58, 11 สิงหาคม 2007 (UTC)
# อ้างอิงดีครับ เหมาะสมกับเป็นบทความคุณภาพในเบื้องต้น --Sry85 05:30, 13 สิงหาคม 2007 (UTC)
# ดีครับ เหมาะที่จะเป็นบทความคุณภาพ -- Portal 08:58, 13 สิงหาคม 2007 (UTC)
คัดค้าน
#
เสนอแนะการปรับปรุง
# มีศัพท์เทคนิคบางคำต้องการขยายความ เพื่อความเข้าใจพื้นฐานแก่ผู้อ่าน เช่น ลำดับหลัก ลมสุริยะ อันตรกิริยาเชิงแม่เหล็กของโครโมสเฟียร์กับโคโรนา --Sry85 16:09, 31 กรกฎาคม 2007 (UTC)
# หน่วยต่างๆ kg/m3... จูล...etc  มีทั้งภาษาไทย ภาษาอังกฤษ ปนกัน --Sry85 16:09, 31 กรกฎาคม 2007 (UTC)
#*เอาหน่วยยาก ๆ ออกไปเกือบหมดแล้วครับ บางหน่วยคงไว้ แต่มีคำอธิบาย เพราะว่าอ่านยาก เช่นหน่วยของความเร่งโน้มถ่วง ส่วน'อันตรกิริยาเชิงแม่เหล็ก' (magnetic interaction) นั้นถูกแก้ให้ง่ายลงแล้ว Char 13:46, 1 สิงหาคม 2007 (UTC)
# เพิ่มข้อมูลผลกระทบของดวงอาทิตย์ที่มีต่อโลก หรือสิ่งมีชีวิตด้วยดีไหมครับ --ScorpianPK 25px  คุยแค่ "คลิก" 06:37, 9 สิงหาคม 2007 (UTC)
#* น้อมรับข้อเสนอครับ กะว่าจะเอามาเพิ่ม แต่พอดีไม่มีเวลาเลยตอนนี้ คงจะเอาไว้ทีหลังเพื่อปรับบทความให้ดีกว่านี้ (คงจะต้องทำบทความดาวเคราะห์อื่น ๆ ให้เป็นบทความคุณภาพไปด้วยถ้ามีเวลา) Char 14:12, 16 สิงหาคม 2007 (UTC)
อัตราเฟรม

อัตราเฟรม (frame rate) วัดกันในหน่วยของ ภาพต่อวินาที (Frame per second, FPS) คือหน่วยวัดการจัดเก็บภาพสำหรับกล้องถ่ายภาพดิจิทัล, จำนวนการบันทึกภาพของภาพเคลื่อนไหวในกล้องวิดีโอ หรือจำนวนภาพที่แสดงได้ของหน่วยแสดงผลต่าง ๆ เช่น ภาพยนตร์แอนิเมชัน ซึ่ง FPS ที่สูงขึ้นจะทำให้ภาพเคลื่อนไหวที่ได้มีความต่อเนื่อง นุ่มนวล และ ใช้พื้นที่ในการจัดเก็บเยอะขึ้น

**FPS ในกล้องถ่ายภาพดิจิทัล**
ในกล้องดิจิทัลจะมีโหมดการถ่ายภาพเคลื่อนไหว ซึ่ง FPS จะแสดงจำนวนภาพที่หน่วยสามารถบันทึกภาพเคลื่อนไหวได้ ซึ่งโดยปรกติจะอยู่ที่ 25 FPS ที่ขนาด 640*480 และในส่วนการถ่ายภาพนิ่ง FPS จะแสดงจำนวนรอบชัตเตอร์ที่ทำงานได้ใน 1 วินาที

**FPS ในกล้องถ่ายภาพดิจิทัลสะท้อนเลนส์เดี่ยว**
ในกล้องดิจิทัลสะท้อนเลนส์เดี่ยวจะแสดงจำนวนรอบชัตเตอร์ที่ทำงานได้ใน 1 วินาที ซึ่งจะสามารถได้ยินจากเสียงชัตเตอร์ โดยในกล้องดิจิทัลสะท้อนเลนส์เดี่ยวบางรุ่น จะสามารถล็อกกระจกสะท้อนภาพได้ ส่งผลทำให้ชัตเตอร์สามารถทำงานได้ต่อเนื่องยิ่งขึ้น และทำให้ถ่ายภาพได้รวดเร็ว และถี่ขึ้นด้วย สำหรับกล้องดิจิทัลสะท้อนเลนส์เดี่ยวจะมีค่า FPS ประมาณ 2.5 ถึง 4 ภาพต่อวินาที
หมวดหมู่:หน่วยวัด
หมวดหมู่:เทคโนโลยี
วัดเด่นกระต่าย (อำเภอเมืองอุตรดิตถ์)

วัดเด่นกระต่าย ตั้งอยู่ที่ หมู่บ้านหนองบัว  หมู่ที่ 11 ตำบลผาจุก อำเภอเมือง จังหวัดอุตรดิตถ์ อยู่ในเขตปกครองคณะสงฆ์ตำบลคุ้งตะเภา มีฐานะเป็นวัด สังกัดการปกครองคณะสงฆ์มหานิกาย ภาค 5

**สภาพวัด**
วัดเด่นกระต่าย เป็นวัดในพระพุทธศาสนาเถรวาท สังกัดมหานิกาย (ยังไม่ได้รับการพระราชทานวิสุงคามสีมา) มีพื้นที่ 10 ไร่เศษ ตัววัดตั้งอยู่บนพื้นที่สาธารณประโยชน์ของชุมชน(ติดกับโรงเรียนบ้านเด่นกระต่ายที่ถูกยุบไป) ศาสนสถาน-ถาวรวัตถุส่วนใหญ่ของวัดเด่นกระต่ายตั้งอยู่บนเนินเขาขนาดเล็กที่ชาวบ้านเรียกว่า เด่นกระต่าย วัดมีพระภิกษุจำพรรษาไม่มากนัก (พ.ศ. 2550) 

**ประวัติวัด**
(รอเพิ่มเติมเนื้อหาในส่วนนี้)

**ศาสนสถาน-ถาวรวัตถุ**
กุฏิเจ้าอาวาส 1 หลัง
*ศาลาการเปรียญขนาดเล็ก 1 หลัง
*หอระฆัง 1 หลัง
*เมรุ 1 หลัง 
*กุฏิเดี่ยว 4 หลัง
*ห้องน้ำ 2 หลัง

**อ้างอิง**
เด่นกระต่าย
เด่นกระต่าย
อำเภอวังทอง

วังทอง เป็น 1 ใน 9 อำเภอของจังหวัดพิษณุโลก เดิมมีพื้นที่ขนาดใหญ่มาก ต่อมามีการแบ่งพื้นที่การปกครองออกในพื้นที่ 3 จังหวัด คือ ครอบคลุมท้องที่ทั้งหมดของอำเภอวังทอง อำเภอเนินมะปราง บางส่วนของอำเภอบางกระทุ่ม ในจังหวัดพิษณุโลก พื้นที่ทั้งหมดของอำเภอสากเหล็ก บางส่วนของอำเภอเมืองพิจิตร บางส่วนของอำเภอวังทรายพูน ในจังหวัดพิจิตร รวมไปถึงพื้นที่ของอำเภอวังโป่งทั้งหมด ในจังหวัดเพชรบูรณ์

**ที่ตั้งและอาณาเขต**
อำเภอวังทองมีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอวัดโบสถ์ อำเภอชาติตระการ และอำเภอนครไทย- ทิศตะวันออก ติดต่อกับอำเภอนครไทย อำเภอเขาค้อ (จังหวัดเพชรบูรณ์) และอำเภอเนินมะปราง- ทิศใต้ ติดต่อกับอำเภอเนินมะปราง อำเภอสากเหล็ก (จังหวัดพิจิตร) และอำเภอบางกระทุ่ม - ทิศตะวันตก ติดต่อกับอำเภอเมืองพิษณุโลกและอำเภอวัดโบสถ์

**ประวัติ**
ตามหลักฐาน อำเภอวังทองตั้งเป็นอำเภอเมื่อปี พ.ศ. 2438 ในเวลานั้นยังไม่มีเขตการปกครอง ตั้งอยู่ที่บ้านสามเรือน ซึ่งเรียกว่า อำเภอนครป่าหมาก ต่อมาเมื่อปี พ.ศ. 2441 ได้ย้ายจากบ้านสามเรือน ตำบลนครป่าหมาก มาตั้งที่บ้านวังทอง ตำบลตลาดชุม (ปัจจุบัน คือ ตำบลวังทอง ตรงกับตลาดเทศบาลวังทอง) แต่ยังคงใช้ชื่อเดิม 
ในปี พ.ศ. 2451 ท้องที่ตำบลสากเหล็ก ตำบลป่ามะคาบ และตำบลวังโป่ง เขตอำเภอนครป่าหมาก มีระยะทางห่างไกลจากตัวอำเภอจึงได้โอนพื้นที่ตำบลสากเหล็ก ตำบลป่ามะคาบ ไปขึ้นกับอำเภอเมืองพิจิตร จังหวัดพิจิตร และโอนพื้นที่ตำบลวังโป่งไปขึ้นกับกิ่งอำเภอชนแดน จังหวัดเพชรบูรณ์
ในปี พ.ศ. 2470 ได้ประกาศจัดตั้งเขตการปกครองกิ่งอำเภอบางกระทุ่ม โดยขึ้นต่ออำเภอเมืองพิษณุโลก มีการโอนพื้นที่ตำบลเนินกุ่ม ตำบลไผ่ล้อม และตำบลนครป่าหมาก ไปเป็นเขตปกครองของกิ่งอำเภอบางกระทุ่ม และได้รับโอนพื้นที่ตำบลบ้านกลาง ตำบลแก่งโสภา ซึ่งขณะนั้นอยู่ในเขตการปกครองของอำเภอเมืองนครไทย ให้มาขึ้นกับเขตการปกครองของทางอำเภอ ต่อมาบริเวณที่ว่าการอำเภอนครป่าหมากได้ถูกน้ำเซาะตลิ่งพัง จึงได้ย้ายที่ว่าการอำเภออีกครั้งหนึ่งเมื่อปี พ.ศ. 2482 ได้เปลี่ยนชื่อตำบลที่ตั้งอำเภอจากชื่อตำบลตลาดชุม เป็น "ตำบลวังทอง" และเปลี่ยนชื่ออำเภอให้เป็น "อำเภอวังทอง" มาจนถึงปัจจุบันนี้
ในปี พ.ศ. 2519 ได้มีการแบ่งพื้นที่อีกครั้งโดยประกาศจัดตั้งเขตการปกครองกิ่งอำเภอเนินมะปราง โดยมีพื้นที่ตำบลชมพู ตำบลบ้านมุง ตำบลไทรย้อย ที่แยกออกไป

**การแบ่งเขตการปกครอง**

**การปกครองส่วนภูมิภาค**
อำเภอวังทองแบ่งพื้นที่การปกครองออกเป็น 11 ตำบล 168 หมู่บ้าน ได้แก่

**การปกครองส่วนท้องถิ่น**
ท้องที่อำเภอวังทองประกอบด้วยองค์กรปกครองส่วนท้องถิ่น 12 แห่ง ได้แก่- เทศบาลตำบลวังทอง ครอบคลุมพื้นที่บางส่วนของตำบลวังทอง- องค์การบริหารส่วนตำบลวังทอง  ครอบคลุมพื้นที่ตำบลวังทอง (นอกเขตเทศบาลตำบลวังทอง)- องค์การบริหารส่วนตำบลพันชาลี ครอบคลุมพื้นที่ตำบลพันชาลีทั้งตำบล- องค์การบริหารส่วนตำบลแม่ระกา ครอบคลุมพื้นที่ตำบลแม่ระกาทั้งตำบล- องค์การบริหารส่วนตำบลบ้านกลาง ครอบคลุมพื้นที่ตำบลบ้านกลางทั้งตำบล- องค์การบริหารส่วนตำบลวังพิกุล ครอบคลุมพื้นที่ตำบลวังพิกุลทั้งตำบล- องค์การบริหารส่วนตำบลแก่งโสภา ครอบคลุมพื้นที่ตำบลแก่งโสภาทั้งตำบล- องค์การบริหารส่วนตำบลท่าหมื่นราม ครอบคลุมพื้นที่ตำบลท่าหมื่นรามทั้งตำบล- องค์การบริหารส่วนตำบลวังนกแอ่น ครอบคลุมพื้นที่ตำบลวังนกแอ่นทั้งตำบล- องค์การบริหารส่วนตำบลหนองพระ ครอบคลุมพื้นที่ตำบลหนองพระทั้งตำบล- องค์การบริหารส่วนตำบลชัยนาม ครอบคลุมพื้นที่ตำบลชัยนามทั้งตำบล- องค์การบริหารส่วนตำบลดินทอง ครอบคลุมพื้นที่ตำบลดินทองทั้งตำบล

**อ้างอิง**

วังทอง
อำเภอเนินมะปราง

เนินมะปราง เป็น 1 ใน 9 อำเภอของจังหวัดพิษณุโลก เดิมเป็นหมู่บ้านในตำบลบ้านมุง เขตอำเภอวังทอง ต่อมาในปี พ.ศ. 2519 ได้ประกาศจัดตั้งเขตการปกครองโดยแยกพื้นที่บางส่วนของอำเภอวังทองออกเป็นกิ่งอำเภอ และยกฐานะเป็นอำเภอในปี พ.ศ. 2526

**ที่ตั้งและอาณาเขต**
อำเภอเนินมะปรางมีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอวังทอง - ทิศตะวันออก ติดต่อกับอำเภอเขาค้อ อำเภอเมืองเพชรบูรณ์ และอำเภอวังโป่ง จังหวัดเพชรบูรณ์ - ทิศใต้ ติดต่อกับอำเภอวังโป่ง จังหวัดเพชรบูรณ์ อำเภอทับคล้อ และอำเภอวังทรายพูน จังหวัดพิจิตร - ทิศตะวันตก ติดต่อกับอำเภอวังทรายพูน อำเภอสากเหล็ก จังหวัดพิจิตร และอำเภอวังทอง

**ประวัติ**
280x280px
พื้นที่อำเภอเนินมะปรางเดิมเป็นส่วนหนึ่งของตำบลชมพู และตำบลบ้านมุง อำเภอวังทอง ต่อมาในวันที่ 27 สิงหาคม พ.ศ. 2519 ทางกระทรวงมหาดไทยได้แยกพื้นที่บางส่วนของอำเภอวังทองตั้งเป็น กิ่งอำเภอเนินมะปราง มีปลัดอำเภอหัวหน้ากิ่งอำเภอคนแรกชื่อ นายประยูร อินทรทัศน์ และได้รับการยกฐานะเป็น อำเภอเนินมะปราง เมื่อวันที่ 31 มีนาคม พ.ศ. 2526 มีร้อยตรี สมชาย นวาวัฒน์ ดำรงตำแหน่งนายอำเภอคนแรก จัดเป็นอำเภอชั้น 3 และนับเป็นอำเภอที่ 9 ของจังหวัดพิษณุโลก- วันที่ 10 มิถุนายน 2490 ตั้งตำบลท่าหมื่นราม แยกออกจากตำบลชมพู- วันที่ 21 กันยายน 2514 ตั้งตำบลไทรย้อย แยกออกจากตำบลบ้านมุง- วันที่ 27 สิงหาคม 2519 แยกพื้นที่ตำบลชมพู ตำบลบ้านมุง และตำบลไทรย้อย จากอำเภอวังทอง มาตั้งเป็น กิ่งอำเภอเนินมะปราง และกำหนดให้ขึ้นการปกครองกับอำเภอวังทอง- วันที่ 5 กันยายน 2521 ตั้งตำบลวังโพรง แยกออกจากตำบลไทรย้อย- วันที่ 23 กันยายน 2523 ตั้งตำบลบ้านน้อยซุ้มขี้เหล็ก แยกออกจากตำบลบ้านมุง- วันที่ 31 มีนาคม 2526 ยกฐานะจากกิ่งอำเภอเนินมะปราง อำเภอวังทอง เป็น อำเภอเนินมะปราง- วันที่ 5 เมษายน 2526 จัดตั้งสุขาภิบาลเนินมะปราง ในท้องที่บางส่วนของหมู่ที่ 2,4,11 (ในขณะนั้น) ของตำบลบ้านมุง - วันที่ 27 กันยายน 2526 โอนพื้นที่หมู่ 7 บ้านหัวเขา (ในขณะนั้น) ของตำบลบ้านน้อยซุ้มขี้เหล็ก ไปตั้งเป็นหมู่ 6 ของตำบลบ้านมุง และตั้งตำบลเนินมะปราง แยกออกจากตำบลบ้านมุง- วันที่ 28 สิงหาคม 2527 ตั้งตำบลวังยาง แยกออกจากตำบลวังโพรง- วันที่ 25 พฤษภาคม 2542 ยกฐานะจากสุขาภิบาลเนินมะปราง เป็นเทศบาลตำบลเนินมะปราง ด้วยผลของกฎหมาย- วันที่ 30 สิงหาคม 2550 จัดตั้งองค์การบริหารส่วนตำบลไทรย้อย ขึ้นเป็น เทศบาลตำบลไทรย้อย- วันที่ 18 กรกฎาคม 2551 จัดตั้งองค์การบริหารส่วนตำบลบ้านมุง ขึ้นเป็น เทศบาลตำบลบ้านมุง

**การแบ่งเขตการปกครอง**

**การปกครองส่วนภูมิภาค**
อำเภอเนินมะปรางแบ่งพื้นที่การปกครองออกเป็น 7 ตำบล 77 หมู่บ้าน ได้แก่

**การปกครองส่วนท้องถิ่น**
ท้องที่อำเภอเนินมะปรางประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลเนินมะปราง ครอบคลุมพื้นที่บางส่วนของตำบลเนินมะปราง- เทศบาลตำบลไทรย้อย ครอบคลุมพื้นที่ตำบลไทรย้อยทั้งตำบล- เทศบาลตำบลบ้านมุง ครอบคลุมพื้นที่ตำบลบ้านมุงทั้งตำบล- องค์การบริหารส่วนตำบลชมพู ครอบคลุมพื้นที่ตำบลชมพูทั้งตำบล- องค์การบริหารส่วนตำบลวังโพรง ครอบคลุมพื้นที่ตำบลวังโพรงทั้งตำบล- องค์การบริหารส่วนตำบลบ้านน้อยซุ้มขี้เหล็ก  ครอบคลุมพื้นที่ตำบลบ้านน้อยซุ้มขี้เหล็กทั้งตำบล- องค์การบริหารส่วนตำบลเนินมะปราง ครอบคลุมพื้นที่ตำบลเนินมะปราง (นอกเขตเทศบาลตำบลเนินมะปราง)- องค์การบริหารส่วนตำบลวังยาง ครอบคลุมพื้นที่ตำบลวังยางทั้งตำบล

**อ้างอิง**

เนินมะปราง
ทอกซิน

ทอกซิน (Toxin) หรือ แพทริก มัลลิแกน (Patrick Mulligan) เป็นตัวละครที่แต่งขึ้นของมาร์เวล เขาเป็นซูเปอร์ฮีโรตัวที่ 3 ของซิมเบียนในซีรีส์เรื่องสไปเดอร์แมน และปรากฏในหนังสือการ์ตูนเรื่องอื่นที่เกี่ยวกับดาวเคราะห์ของซิมเบียน

**เรื่องราวและลักษณะเฉพาะ**
ทอกซินจะคล้ายกับพ่อและปู่ของเขาผสมกัน (คาร์เนจเป็นพ่อ เวนอมเป็นปู่) คาร์เนจเกลียดลูกคนนี้มากเพราะกลัวว่าทอกซินจะแข็งแกร่งกว่าตน คาร์เนจรู้ตัวอยู่แล้วว่าอาจจะให้กำเนิดลูกออกมา จึงคิดจะฆ่าทันทีถ้าลูกเกิดมาแล้ว แต่สุดท้ายก็ไม่สามารถฆ่าทอกซินได้เพราะเวนอมคอยปกป้องหลานของตัวเอง 
หลังจากคลอดลูกออกมาแล้ว คาร์เนจก็หมดเรี่ยวแรงจากการคลอด เลยไม่สามารถฆ่าลูกที่เกิดมาได้ คาร์เนจจึงนำตัวอ่อนนี้ไปฝังกับแพทริก มัลลิแกน แล้วหนีไป โดยหวังว่าจะได้ฆ่าในคราวหน้า หลังจากที่เขาแข็งแรงดีแล้ว
แพทริก มัลลิแกน เป็นตำรวจแห่งเมืองนิวยอร์ก และเขาก็มีปัญหาต่าง ๆ มากมายมารุมเร้าชีวิตของเขา เช่น งานที่แสนเครียดของเขา ช่วงหนึ่งที่เขาออกปฏิบัติการ เขาก็ได้เจอกับคาร์เนจที่คลอดลูกอยู่ คาร์เนจต้องการซ่อนลูกให้ห่างจากเวนอม จึงฝังลูกไว้ที่แพทริก แต่ตอนนั้นทอกซินยังไม่แข็งแรงดีนัก จึงไม่สามารถออกมาเป็นรูปร่างของชุดได้ ด้านเวนอมเองก็หวังที่จะได้เจอหน้าหลานเร็ว ๆ เพื่อที่จะเอาหลานมาเป็นคู่หู และร่วมกันต่อสู้กับคาร์เนจ
ทางด้านแพทริกยังไม่ค่อยแน่ใจว่าเกิดอะไรขึ้นกับเขา แต่นานไปเจ้าซิมเบียนนี้ก็ได้กลายเป็นชุดของแพทริก เขาได้กลายเป็นทอกซินหลังจากที่คาร์เนจกลับมาทำร้ายครอบครัวของแพทริก แพทริกจึงได้ตระหนักถึงความอันตรายของเจ้าซิมเบียนนี้ โดยเวนอมเองก็รู้ดีว่าทอกซินนับวันยิ่งแสดงความโหดร้ายออกมา เวนอมกับคาร์เนจ (ต้องการทำลายอยู่แล้ว) จึงพยายามทำลายเจ้าซิมเบียนนี้หลายครั้งแต่ก็ไม่เป็นผลสำเร็จ มันกลับทำให้ทอกซินแข็งแกร่งมากยิ่งขึ้น
สไปเดอร์แมนจึงกลายมาเป็นคนที่มาช่วยทอกซิน ทอกซินได้พูดคุยกับสไปเดอร์แมนแล้วเล่าเรื่องที่เกิดขึ้นทั้งหมดที่เกิดขึ้นกับเขา สไปเดอร์แมนได้กล่าวคำที่ลุงเบนเคยพูดกับเขาว่า "พลังอำนาจอันยิ่งใหญ่ มาพร้อมกับความรับผิดชอบที่ใหญ่ยิ่ง" ทอกซินได้พยายามบังคับตนเองให้เลิกทำความรุนแรงและทำลายสิ่งต่าง ๆ (ซึ่งเป็นเรื่องที่ยากมาก) แล้วเขาก็หนีออกจากการงานและครอบครัวของเขาไปสู่ชีวิตใหม่

**ความสามารถ**
ทอกซินมีความสามารถคล้ายสไปเดอร์แมน คือ ไต่บนกำแพง พ่นใยไม่จำกัด (เป็นใยรูปแบบโซ่เหล็ก) อำพรางตัว แขนกลายเป็นอาวุธของแข็ง รักษาตัวได้อย่างรวดเร็ว
ทอกซินไม่เหมือนกับซิมเบี่ยนอื่น ๆ ตรงที่ทอกซินไม่ได้ควบคุมจิตใจของเจ้าของร่าง ยามทอกซินกลายมาเป็นแพทริก เจ้าซิมเบียนนี้จะสามารถพูดคุยกับแพทริกได้
เนื่องจากทอกซินเป็นลูกผสมระหว่างเวนอมกับคาร์เนจ ในตอนจบทอกซินก็แข็งแกร่งกว่าซิมเบียนทั้งสองนี้
หมวดหมู่:ตัวละครมาร์เวลคอมิกส์
หมวดหมู่:ตัวละครในสไปเดอร์-แมน
หมวดหมู่:ตัวละครในบันเทิงคดีที่มีการผสานรวมกัน
หมวดหมู่:ตัวละครที่เป็นผู้ทำตัวเป็นศาลเตี้ย
พาวเวอร์เรนเจอร์ ไทม์ฟอร์ซ

พาวเวอร์เรนเจอร์ ไทม์ฟอร์ซ (Power Rangers Time Force) เป็นซีรีส์พาวเวอร์เรนเจอร์ลำดับที่ 8 ออกอากาศเมื่อวันที่ 3 กุมภาพันธ์ ถึงวันที่ 17 พฤศจิกายน ค.ศ. 2001 ออกอากาศทั้งหมด 40 ตอน

**เนื้อเรื่อง**

**ตัวละคร PRTF**
red Red Time Force Ranger / Wesley Collins
หนุ่มในโลกยุค 2001 เป็นคนอารมณ์ดี แต่ค่อนข้างจริงจัง ในช่วงแรกเขาได้เริ่มเรียนรู้ในการต่อสู้และช่วยเหลือผู้คน 
deeppink Pink Time Force Ranger /  Jen Scotts
นักรบหญิงผู้นำของไทม์ฟอร์ซ คนรักของ Wes
blue Blue Time Force Ranger / Lucas Kendall
เป็นนักแข่งรถ ในปี 3000
yellow Yellow Time Force Ranger / Katie Walker 
หญิงสาวผิวสีเข้ม สมาชิกในทีม Time Force
green Green Time Force Ranger / Trip
ชายหนุ่มที่มีผมสีเขียว มาจากดาว Xybria มีทักษะในการประดิษฐ์สิ่งต่างๆ และเป็นสมาชิกที่อายุน้อยมาก
red Quantum Ranger / Eric Myers
หนุ่มทำหน้าที่ในทีม Silver Guardians ซึ่งได้รับพลังเป็น Quantum Rangers เป็นทั้งเพื่อนและคู่แข่งของWes

**ผู้เกี่ยวข้องกับ PRTF**
Circuit
เป็นหุ่นยนต์นกฮูกของพาวเวอร์เรนเจอร์ (คล้ายกับ Alpha 5)
Captain Logan
Alex / Red Time Force Ranger (คนแรก)
เป็นร่างอนาคตของWes มีลักณะหน้าตาคล้ายกัน Wes เป็นอดีตคนรักของ Jen
Mr. A. Collins
Philips
Dr. Michael Zaskin

**อาวุธ อุปกรณ์และพาหนะต่างๆของ PRTF**

**Megazord**
Time Force Megazord
หุ่นยนต์ที่เกิดจากการรวมร่างของ Time Flyer ทั้ง 5 ลำ โดยมีอยู่ 3 รูปแบบ
Time Shadow Megazod
Q-Rev Megazord

**ศัตรูของPRTF**
รันสิค วายร้ายของเรื่อง
นาดีร่า
กลูโตะ
แฟรค
ไซโคลบอต

**เกร็ดความรู้**
 ไทม์ฟลายเยอร์ ที่เป็นชื่อพาหนะของไทม์เรนเจอร์ / ปืนฟลายเยอร์แม็กนั่ม ของไทม์โรโบ เบต้า นั้น ได้กลับกลายเป็นชื่อ zord machine ของ Timeforce Megazord (ไทม์เจ็ท ของไทม์เรนเจอร์)- ไทม์ชาโดว์นั้นเป็นหุ่นตัวเดียวในเรื่องที่ใช้ชื่อเหมือนกับในไทม์เรนเจอร์ แต่เติม Megazord เข้าไป
ไทม์ฟอร์ซ
พาวเวอร์เรนเจอร์ เทอร์โบ

พาวเวอร์เรนเจอร์ เทอร์โบ (Power Rangers Turbo) เป็นซีรีส์พาวเวอร์เรนเจอร์ลำดับที่ 4 ออกอากาศเมื่อวันที่ 19 เมษายน ถึงวันที่ 24 พฤศจิกายน ค.ศ. 1997 ออกอากาศทั้งหมด 45 ตอน และมีภาพยนตร์อีก 1 ตอน

**เนื้อเรื่อง**

**ตัวละคร**

**เหล่าPR Turbo**
red Red Turbo Ranger (คนแรก) / ทอมมี่ โอลิเวอร์
อดีตซีโอเรดเรนเจอร์ ได้รับพลังมาเป็น Red Turbo Ranger
red Red Turbo Ranger (คนที่ 2) / ธีโอเดอร์ เจ. จาร์วิส จอห์นสัน
ได้รับพลังเรดโทอร์โบเรนเจอร์แทนทอมมี่
green Green Turbo Ranger (คนแรก) / อดัม ปาร์ค
green Green Turbo Ranger (คนที่ 2) / คาร์ลอส แวลเลอเทส
blue Blue Turbo Ranger / จัสติน  สตีเวิร์ด
สมาชิกอายุน้อยที่สุดในทีม เป็นถูกเลือกโดย ซอร์ดอน ให้มาเป็นนักรบ Blue Turbo Ranger 
yellow Yellow Turbo Ranger (คนแรก) / ทันย่า สโลน
ได้รีบพลังมาเป็น Yellow Turbo Ranger เคยเป็น Yellow Zeo Ranger มาก่อน
yellow Yellow Turbo Ranger (คนที่ 2) / แอชลีย์ แฮมม่อนด์
ได้มาเป็นเรนเจอร์ แทน Tanya
deeppink Pink Turbo Ranger (คนแรก) / แคทเทอรีน ฮิลลาร์ด
deeppink Pink Turbo Ranger (คนที่ 2) / แคสซี่ ชาน
สาวหน้าจีน ได้มาเป็นเรนเจอร์แทน Kat
black Phantom Ranger

**พันธมิตรเรนเจอร์**
Dimitria
Alpha 6
1 Blue Senturion
Lerigot

**อาวุธ อุปกรณ์และ พาหนะ ของPR Turbo**
Turbo Morpher
อุปกรณ์แปลงร่างของ พาวเวอร์เรนเจอร์ เทอร์โบ ในการแปลงร่างเรียกว่า Shift into Turbo
Turbo Blaster
Turbo Sword
Turbo Navigator
Lightning Sword
Thunder Cannon
Hand Blasters
Star Charges
Wind Fire
:Turbo R.A.M. (Robotic Arsenal Mobilizer)
Turbine Laser
Turbo Carts
Senturion Cycle
Lightning Cruiser
Storm Blaster

**Megazord**
Turbo Megazords
เป็นหุ่นยนต์ของพาวเวอร์เรนเจอร์ เทอร์โบ
:Red Lightning
:Mountain Blaster
:Desert Thunder
:Dune Star
:Wind Chaser
Robo Racer
Rescue Megazords
:Lightning Fire Tamer
:Thunder Loader
:Siren Blaster
:Star Racer
:Wind Rescue
Turbo Artillatron

**ศัตรูของPR Turbo**
ดีวาท็อกซ์
*เอลก้า
*ไรก็อก
*พอร์ตโต้
*ขุนพลฮาวอก
*มาม่า ดี

**เกร็ดความรู้**
 เป็นเรื่องแรกที่มีการเอาเด็กมาเป็นเรนเจอร์ โดยในญี่ปุ่นเคยมีมาแล้วคือโค / คิบะเรนเจอร์ นั่นเอง
ทเทอร์โบ
หมวดหมู่:รายการโทรทัศน์ที่มีฉากในรัฐแคลิฟอร์เนีย
เครือข่ายเคเบิลทีวี เพชรบุรี-ประจวบคีรีขันธ์

เครือข่ายเคเบิลทีวี เพชรบุรี-ประจวบคีรีขันธ์  (PPTV) คือกลุ่มผู้ประกอบการเคเบิลทีวีในเขตพื้นที่จังหวัดเพชรบุรีและจังหวัดประจวบคีรีขันธ์ ที่ให้บริการโทรทัศน์ระบบบอกรับเป็นสมาชิก มีช่องรายการให้บริการกว่า 200 ช่องรายการ มีการผลิตรายการท้องถิ่นและการให้บริการช่องรายการที่เหมือนกันหมดในเครือข่าย โดยมีแม่ข่ายส่งสัญญาณอยู่ที่ จี้อันตึ๊งเคเบิลทีวี อำเภอหัวหิน และฝ่ายผลิตรายการอยู่ที่ ชาลีเคเบิลทีวี อำเภอชะอำ

**ผู้ประกอบการเคเบิลทีวี**

**เพชรบุรี**
 หจก.เขาย้อยเคเบิลทีวี อำเภอเขาย้อย - เมืองเพชรเคเบิลทีวี (ท่ายาง) อำเภอท่ายาง- ชาลีเคเบิลทีวี อำเภอชะอำ

**ประจวบคีรีขันธ์**
 จี้อันตึ๊งเคเบิลทีวี อำเภอหัวหิน- เกาะหลักวิทยุโทรทัศน์ อำเภอปราณบุรี อำเภอสามร้อยยอด- เกาะหลักเคเบิลทีวี (กุยบุรี) อำเภอกุยบุรี- แหลมทองเคเบิลทีวี อำเภอเมืองประจวบคีรีขันธ์

**ระบบเคเบิลทีวี**
ให้บริการในระบบ Trunk Amp โดยใช้สายนำสัญญาณขนาด RG-11 และใช้ Boot ขยายสัญญาณเข้าสู่บ้านสมาชิกโดยใช้สายนำสัญญาณขนาด RG-6- ระบบอนาล็อก ระบบต่อตรงกับโทรทัศน์โดยใช้สัญญาณความถี่แบบปกติในย่าน VHF และ UHF ปัจจุบันให้บริการ 79 ช่องรายการ- ระบบดิจิตอล ระบบต่อผ่านเครื่องรับสัญญาณเคเบิล โดยสามารถใช้ควบคู่กับนะบบอนาล็อกได้ ปัจจุบันให้บริการกว่า 160 ช่องรายการ

**ช่องรายการที่ให้บริการ**
มีช่องรายการให้บริการกว่า 230 ช่อง โดยเป็นระบบอนาล็อก 79 ช่อง และเป็นระบบดิจิตอลกว่า 160 ช่อง

**ตารางช่องรายการที่ให้บริการในระบบอนาล็อก**
(อัปเดตล่าสุด 1 เมษายน พ.ศ. 2555) - สีเขียว มีช่องรายการให้บริการ 2 ช่องสลับกันโดยช่องรายการบรรทัดบน จะออกอากาศในช่วงกลางวัน เวลา 06:00 น. - 18:00 น. และช่องรายการบรรทัดล่าง จะออกอากาศในช่วงกลางคืน เวลา 18:00 น. - 06:00 น.- สีเหลือง ช่องรายการวิทยุมี 1 ช่องที่ช่องหมายเลข 75
พชรบุรี-ประจวบคีรีขันธ์
เดอะซิมส์ 2 คืนหรรษา

เดอะซิมส์ 2 ไนท์ไลฟ์ คืนหรรษา (The Sims 2: Nightlife) เป็นภาคเสริมตัวที่ 2 ของเดอะซิมส์ 2 พัฒนาโดยบริษัท อิเล็กทรอนิกส์ อาร์ต วางจำหน่ายในวันที่ 13 กันยายน พ.ศ. 2548 โดยในภาคนี้จะมีระบบใหม่เพิ่มเข้ามามากมาย ไม่ว่าจะเป็น ย่านดาวน์ทาวน์ การเที่ยวกลางคืน การออกเดท ปณิธานใหม่ NPC ใหม่อย่างแวมไพร์ เป็นต้น:

**คุณสมบัติใหม่ของภาคเสริมนี้**
 ระบบความดึงดูดใจ- องศาความปิ๊ง ลักษณะที่ฉันชอบ ลักษณะที่ฉันเกลียด- การออกเดท- การออกไปเที่ยวนอกบ้านตอนกลางคืน- ระบบภัตตาคารแบบใหม่- รถยนต์ ที่ชาวซิมส์สามารถใช้ขับออกจากบ้านได้- ปณิธานใหม่ 2 ปณิธานคือ ปณิธานแห่งความพึงพอใจ และปณิธานแห่งเนยแข็งย่าง- สิ่งมีชีวิตที่ชาวซิมส์ธรรมดาอาจเป็นได้ หรืออาจพบได้ นั่นคือ แวมไพร์- สถานที่ใหม่สำหรับการวู้ฮู- ความรู้สึกโกรธของชาวซิมส์- การนำสิ่งของไปใส่ในกระเป๋าทรัพย์สิน- NPC ใหม่ เช่น ยิปซีจอมจับคู่ เจ้าของภัตตาคารและเด็กเสิร์ฟ แวมไพร์ผู้ยิ่งใหญ่ เดอะดีว่า มิสเตอร์บิ๊ก เดอะสโลบ และมิสซิสครัมเปิลบอททอม- การเคลื่อนย้ายหลุมฝังศพไปไว้ในพื้นที่ส่วนกลาง- มุมมองบ้านที่อยู่ใกล้เคียง- การถามคำถามของชาวซิมส์ เช่นถามเรื่อง ความปรารถนา ความกลัว ความสนใจ ทักษะ ราศีเกิด อาชีพ การเงิน ลักษณะที่ชอบ และลักษณะที่เกลียด เป็นต้น- ลูกเล่นใหม่ในโหมดสร้าง เช่น สระน้ำแบบไม่เป็นสี่เหลี่ยมผืนผ้า ผนังขนาด 1 ส่วน 2 โรงรถและไดรฟ์เวย์ เป็นต้น- พื้นละแวกเพื่อนบ้านใหม่ที่ไม่ใช่พื้นหญ้า เช่น พื้นดิน คอนกรีต เป็นต้น
หมวดหมู่:เดอะซิมส์ 
หมวดหมู่:เกมจากค่ายอิเล็กทรอนิก อาตส์
อำเภอวชิรบารมี

วชิรบารมี เป็นอำเภอหนึ่งของจังหวัดพิจิตร เป็นอำเภอลำดับ 12 ของจังหวัด จัดตั้งขึ้นเป็นอำเภอในปี พ.ศ. 2541 และเป็นอำเภอพิเศษที่จัดตั้งโดยไม่ต้องผ่านการเป็นกิ่งอำเภอ

**ประวัติ**
อำเภอวชิรบารมี เดิมเป็นส่วนหนึ่งของอำเภอสามง่าม ต่อมาในปี พ.ศ. 2541 จึงได้แยกพื้นที่ตำบลบ้านนา ตำบลบึงบัว ตำบลวังโมกข์ และตำบลหนองหลุม จัดตั้งขึ้นเป็นอำเภอวชิรบารมี เพื่อเป็นการเทิดพระเกียรติพระบาทสมเด็จพระวชิรเกล้าเจ้าอยู่หัว ขณะทรงดำรงพระราชอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร โดยพระราชทานชื่อ วชิร ให้เป็นชื่อของอำเภอ มีผลบังคับใช้เมื่อวันที่ 8 พฤศจิกายน พ.ศ. 2541

**ที่ตั้งและอาณาเขต**
อำเภอวชิรบารมีเป็นอำเภอที่ตั้งอยู่ทางทิศตะวันตกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอบางระกำ (จังหวัดพิษณุโลก)- ทิศตะวันออก ติดต่อกับอำเภอสามง่าม- ทิศใต้ ติดต่อกับอำเภอสามง่าม- ทิศตะวันตก ติดต่อกับอำเภอไทรงามและอำเภอลานกระบือ (จังหวัดกำแพงเพชร)

**การแบ่งเขตการปกครอง**

**การปกครองส่วนภูมิภาค**
อำเภอวชิรบารมีแบ่งเขตการปกครองย่อยออกเป็น 4 ตำบล 50 หมู่บ้าน ได้แก่

**การปกครองส่วนท้องถิ่น**
ท้องที่อำเภอวชิรบารมีประกอบด้วยองค์กรปกครองส่วนท้องถิ่น 4 แห่ง ได้แก่- องค์การบริหารส่วนตำบลบ้านนา ครอบคลุมพื้นที่ตำบลบ้านนาทั้งตำบล - องค์การบริหารส่วนตำบลบึงบัว ครอบคลุมพื้นที่ตำบลบึงบัวทั้งตำบล- องค์การบริหารส่วนตำบลวังโมกข์ ครอบคลุมพื้นที่ตำบลวังโมกข์ทั้งตำบล- องค์การบริหารส่วนตำบลหนองหลุม ครอบคลุมพื้นที่ตำบลหนองหลุมทั้งตำบล

**การคมนาคม**
มีเส้นทางคมนาคมที่สำคัญคือ- ถนนสายนครสวรรค์-พิษณุโลก (ทางหลวงแผ่นดินหมายเลข 117) เป็นทางหลวงที่เชื่อมต่อระหว่างจังหวัดนครสวรรค์กับจังหวัดพิษณุโลก- ถนนสายกำแพงเพชร-สากเหล็ก (ทางหลวงแผ่นดินหมายเลข 115) เป็นทางหลวงที่เชื่อมต่อระหว่างจังหวัดกำแพงเพชรกับจังหวัดพิจิตร

**สถานที่สำคัญ**
 นิคมอุตสาหกรรมภาคเหนือตอนล่าง (พิจิตร)- คลังน้ำมันพิจิตร

**อ้างอิง**
วชิรบารมี
หมวดหมู่:สถานที่ที่ตั้งชื่อตามพระนามของพระบาทสมเด็จพระวชิรเกล้าเจ้าอยู่หัว
ยะไข่

บทความนี้เป็นบทความเกี่ยวกับชาติพันธุ์ สำหรับเขตการปกครอง ดูที่ รัฐยะไข่ สำหรับแคว้นโบราณ ดูที่ แคว้นยะไข่
ยะไข่, อะระกัน หรือ ระขึน (ရခိုင်လူမျိုး, สำเนียงยะไข่: , สำเนียงพม่า: ) เป็นหนึ่งในกลุ่มชาติพันธุ์หลักกลุ่มหนึ่งในประเทศพม่า อาศัยในรัฐยะไข่
ชาวยะไข่ถือเป็นชาวพม่าพื้นถิ่นในรัฐยะไข่กลุ่มหนึ่ง ภาษาพูดของชาวยะไข่นั้นถือเป็นสำเนียงหนึ่งในภาษาพม่า และยังมีร่องรอยของภาษาพม่าโบราณหลงเหลืออยู่ อันมีเสียงบางเสียงซึ่งในภาษาพม่าสำเนียงย่างกุ้งไม่มีใช้แล้ว เช่น เสียง ร โดยภาษายะไข่นั้นยังรักษาเสียง ร ไว้ได้ครบแทบทุกตำแหน่ง หากต้องการสะกดคำที่มีอักษร ร จึงควรดูที่การออกเสียงของภาษายะไข่ ทั้งนี้เนื่องจากยะไข่ห่างไกลศูนย์กลางจากพม่า โดยมีเทือกเขายะไข่ขวางกั้นอยู่ อีกทั้งยะไข่เองก็เคยมีอิสรภาพในการปกครองตนเองเป็นอาณาจักรอยู่ร่วมหลายร้อยปี ภายหลังจากการมาของอังกฤษ ยะไข่ถูกมองว่าต่างจากชาวพม่าทั่วไป ดินแดนยะไข่จึงถูกกำหนดเป็นรัฐหนึ่งเฉกเช่นเดียวกับชนกลุ่มน้อยในพม่า

**อ้างอิง**
หมวดหมู่:กลุ่มชาติพันธุ์ในประเทศพม่า
หมวดหมู่:รัฐยะไข่
อำเภอบึงนาราง

บึงนาราง เป็นอำเภอหนึ่งของจังหวัดพิจิตร

**ที่ตั้งและอาณาเขต**
อำเภอบึงนารางตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอโพธิ์ประทับช้าง- ทิศตะวันออก ติดต่อกับอำเภอตะพานหินและอำเภอโพทะเล- ทิศใต้ ติดต่อกับอำเภอโพทะเล- ทิศตะวันตก ติดต่อกับอำเภอบรรพตพิสัย (จังหวัดนครสวรรค์) และอำเภอบึงสามัคคี (จังหวัดกำแพงเพชร)

**ประวัติ**
ท้องที่อำเภอบึงนารางเดิมเป็นส่วนหนึ่งของอำเภอโพทะเล ทางราชการได้แบ่งพื้นที่การปกครองออกมาตั้งเป็น กิ่งอำเภอบึงนาราง ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอบึงนาราง ในวันที่ 24 สิงหาคม พ.ศ. 2550 มีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอบึงนารางแบ่งเขตการปกครองย่อยออกเป็น 5 ตำบล 51 หมู่บ้าน ได้แก่

**การปกครองส่วนท้องถิ่น**
ท้องที่อำเภอบึงนารางประกอบด้วยองค์กรปกครองส่วนท้องถิ่น 5 แห่ง ได้แก่- องค์การบริหารส่วนตำบลห้วยแก้ว ครอบคลุมพื้นที่ตำบลห้วยแก้วทั้งตำบล- องค์การบริหารส่วนตำบลโพธิ์ไทรงาม ครอบคลุมพื้นที่ตำบลโพธิ์ไทรงามทั้งตำบล- องค์การบริหารส่วนตำบลแหลมรัง ครอบคลุมพื้นที่ตำบลแหลมรังทั้งตำบล- องค์การบริหารส่วนตำบลบางลาย ครอบคลุมพื้นที่ตำบลบางลายทั้งตำบล- องค์การบริหารส่วนตำบลบึงนาราง ครอบคลุมพื้นที่ตำบลบึงนารางทั้งตำบล

**อ้างอิง**
บึงนาราง
สถานีย่อย:ภาษา/คำถาม

หมายเหตุ หากคุณไม่เชื่อหรือไม่รู้จะเชื่อได้หรือเปล่าในคำถามต่อไปนี้ ให้คุณหาข้อมูลเอาเองแล้วพิสูจน์ดูด้วยตนเอง
อำเภอโกสัมพีนคร

โกสัมพีนคร เป็นอำเภอหนึ่งของจังหวัดกำแพงเพชร 

**ที่ตั้งและอาณาเขต**
อำเภอโกสัมพีนครมีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอวังเจ้า อำเภอเมืองตาก (จังหวัดตาก) และอำเภอพรานกระต่าย- ทิศตะวันออก ติดต่อกับอำเภอเมืองกำแพงเพชร- ทิศใต้ ติดต่อกับอำเภอเมืองกำแพงเพชรและอำเภอคลองลาน- ทิศตะวันตก ติดต่อกับอำเภอพบพระและอำเภอวังเจ้า (จังหวัดตาก)

**ประวัติ**
ท้องที่อำเภอโกสัมพีนครเดิมเป็นส่วนหนึ่งของอำเภอเมืองกำแพงเพชร ทางราชการได้แบ่งพื้นที่การปกครองตำบลโกสัมพี ตำบลเพชรชมภู และตำบลลานดอกไม้ตก ออกมาโดยตั้งเป็น กิ่งอำเภอโกสัมพีนคร ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอโกสัมพีนคร ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอโกสัมพีนครแบ่งเขตการปกครองย่อยออกเป็น 3 ตำบล 44 หมู่บ้าน ได้แก่

**การปกครองส่วนท้องถิ่น**
ท้องที่อำเภอโกสัมพีนครประกอบด้วยองค์กรปกครองส่วนท้องถิ่น 3 แห่ง ได้แก่- องค์การบริหารส่วนตำบลโกสัมพี ครอบคลุมพื้นที่ตำบลโกสัมพีทั้งตำบล- องค์การบริหารส่วนตำบลเพชรชมภู ครอบคลุมพื้นที่ตำบลเพชรชมภูทั้งตำบล- องค์การบริหารส่วนตำบลลานดอกไม้ตก ครอบคลุมพื้นที่ตำบลลานดอกไม้ตกทั้งตำบล

**อ้างอิง**
กโสัมพีนคร
อำเภอบึงสามัคคี

บึงสามัคคี เป็นอำเภอหนึ่งของจังหวัดกำแพงเพชร เดิมเป็นเขตท้องที่ของอำเภอคลองขลุงทั้งหมด ก่อนที่จะย้ายมาขึ้นกับกิ่งอำเภอขาณุวรลักษบุรีในปี พ.ศ. 2450 และขึ้นกับอำเภอขาณุวรลักษบุรีในปี พ.ศ. 2491 ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอขาณุวรลักษบุรี และยกฐานะเป็นอำเภอในวันที่ 8 กันยายน 2550

**ที่ตั้งและอาณาเขต**
อำเภอบึงสามัคคีมีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอทรายทองวัฒนาและอำเภอไทรงาม- ทิศตะวันออก ติดต่อกับอำเภอสามง่าม อำเภอโพธิ์ประทับช้าง และอำเภอบึงนาราง (จังหวัดพิจิตร)- ทิศใต้ ติดต่อกับอำเภอบรรพตพิสัย (จังหวัดนครสวรรค์) และอำเภอขาณุวรลักษบุรี- ทิศตะวันตก ติดต่อกับอำเภอคลองขลุงและอำเภอทรายทองวัฒนา

**ประวัติ**
ท้องที่อำเภอบึงสามัคคีเดิมเป็นส่วนหนึ่งของอำเภอขาณุวรลักษบุรี ทางราชการได้แบ่งพื้นที่ตำบลระหาน ตำบลวังชะโอน และตำบลบึงสามัคคีออกมาโดยตั้งเป็น กิ่งอำเภอบึงสามัคคี ตามประกาศกระทรวงมหาดไทยเมื่อวันที่ 30 เมษายน พ.ศ. 2537 ซึ่งต่อมาตำบลระหานได้แยกการปกครองออกมาเป็นตำบลเทพนิมิต เมื่อวันที่ 12 กันยายน พ.ศ. 2538 และต่อมาได้มีพระราชกฤษฎีกายกฐานะขึ้นเป็น อำเภอบึงสามัคคี ในวันที่ 24 สิงหาคม พ.ศ. 2550 โดยมีผลบังคับในวันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอบึงสามัคคีแบ่งเขตการปกครองย่อยออกเป็น 4 ตำบล 45 หมู่บ้าน ได้แก่

**การปกครองส่วนท้องถิ่น**
ท้องที่อำเภอบึงสามัคคีประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลระหาน ครอบคลุมพื้นที่ตำบลระหานทั้งตำบล- องค์การบริหารส่วนตำบลบึงสามัคคี ครอบคลุมพื้นที่ตำบลบึงสามัคคีทั้งตำบล- องค์การบริหารส่วนตำบลวังชะโอน ครอบคลุมพื้นที่ตำบลวังชะโอนทั้งตำบล- องค์การบริหารส่วนตำบลเทพนิมิต ครอบคลุมพื้นที่ตำบลเทพนิมิตทั้งตำบล

**อ้างอิง**
บึงสามัคคี
อำเภอทรายทองวัฒนา

ทรายทองวัฒนา เป็นอำเภอในจังหวัดกำแพงเพชร เดิมท้องที่เป็นส่วนหนึ่งของอำเภอคลองขลุง แยกตั้งเป็นกิ่งอำเภอปี พ.ศ. 2535 ก่อนที่จะตั้งเป็นอำเภอลำดับที่ 8 ของทางจังหวัดปี พ.ศ. 2540
ไฟล์:King Rama V Monument at Sai Thong Watthana.jpg|thumb|275x275px|พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว (รัชกาลที่ 5) ณ หน้าที่ว่าการอำเภอทรายทองวัฒนา

**ที่ตั้งและอาณาเขต**
อำเภอทรายทองวัฒนา มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอไทรงาม- ทิศตะวันออก ติดต่อกับอำเภอบึงสามัคคี- ทิศใต้ ติดต่อกับอำเภอบึงสามัคคีและอำเภอคลองขลุง- ทิศตะวันตก ติดต่อกับอำเภอคลองขลุงและอำเภอเมืองกำแพงเพชร

**การแบ่งเขตการปกครอง**

**การปกครองส่วนภูมิภาค**
อำเภอทรายทองวัฒนาแบ่งเขตการปกครองย่อยออกเป็น 3 ตำบล 38 หมู่บ้าน ได้แก่

**การปกครองส่วนท้องถิ่น**
ท้องที่อำเภอทรายทองวัฒนาประกอบด้วยองค์กรปกครองส่วนท้องถิ่น 3 แห่ง ได้แก่- เทศบาลตำบลทุ่งทราย ครอบคลุมพื้นที่ตำบลทุ่งทรายทั้งตำบล- องค์การบริหารส่วนตำบลทุ่งทอง ครอบคลุมพื้นที่ตำบลทุ่งทองทั้งตำบล- องค์การบริหารส่วนตำบลถาวรวัฒนา ครอบคลุมพื้นที่ตำบลถาวรวัฒนาทั้งตำบล

**อ้างอิง**
ทรายทองวัฒนา
อำเภอปางศิลาทอง

ปางศิลาทอง เป็นอำเภอในจังหวัดกำแพงเพชร เดิมเป็นเขตท้องที่ของตำบลวังไทร อำเภอคลองขลุงทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอคลองขลุงในวันที่ 8 มิถุนายน 2536 และยกฐานะเป็นอำเภอในวันที่ 26 กันยายน 2540

**ที่ตั้งและอาณาเขต**
อำเภอปางศิลาทองตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอคลองลาน อำเภอเมืองกำแพงเพชร และอำเภอคลองขลุง- ทิศตะวันออก ติดต่อกับอำเภอขาณุวรลักษบุรี- ทิศใต้ ติดต่อกับอำเภอแม่วงก์ (จังหวัดนครสวรรค์)- ทิศตะวันตก ติดต่อกับอำเภออุ้มผาง (จังหวัดตาก)

**การแบ่งเขตการปกครอง**

**การปกครองส่วนภูมิภาค**
อำเภอปางศิลาทองแบ่งเขตการปกครองย่อยออกเป็น 3 ตำบล 42 หมู่บ้าน ได้แก่

**การปกครองส่วนท้องถิ่น**
ท้องที่อำเภอปางศิลาทองประกอบด้วยองค์กรปกครองส่วนท้องถิ่น 3 แห่ง ได้แก่- องค์การบริหารส่วนตำบลโพธิ์ทอง ครอบคลุมพื้นที่ตำบลโพธิ์ทองทั้งตำบล- องค์การบริหารส่วนตำบลหินดาต ครอบคลุมพื้นที่ตำบลหินดาตทั้งตำบล- องค์การบริหารส่วนตำบลปางตาไว ครอบคลุมพื้นที่ตำบลปางตาไวทั้งตำบล

**สถานที่ท่องเที่ยว**
 อุทยานแห่งชาติแม่วงก์
** ช่องเย็น
** จุดชมวิวกิ่วกระทิง
** ขุนน้ำเย็น

**อ้างอิง**
ปางศิลาทอง
เพะชะคุชะ

เพะชะคุชะ (มาจากคำเต็มว่า ぺちゃくﾁｬｯﾄ (Pecha Kuchatto) เป็นรูปแบบการนำเสนองานสร้างสรรค์แบบหนึ่ง ริ่เริ่มโดย Astrid Klein และ Mark Dytham แห่งบริษัท Klein-Dytham Architecture (KDa) จากโตเกียว เมื่อ ค.ศ. 2003 รูปแบบการนำเสนอนี้ได้แพร่หลายไปหลายเมืองทั่วโลก
งานเพะชะคุชะที่กรุงเทพมหานครจัดโดยนิตยสารภาพยนตร์ไบโอสโคปและบริษัทออกแบบกราฟิก 

**แหล่งข้อมูลอื่น**
  Pecha Kucha Night date=2009-07-24 -  Pecha Kucha Night Bangkok date=2007-08-03 -  try2benice
หมวดหมู่:การนำเสนอ
หมวดหมู่:คำและวลีภาษาญี่ปุ่น
อำเภอชุมตาบง

ชุมตาบง เป็นอำเภอหนึ่งของจังหวัดนครสวรรค์

**ที่ตั้งและอาณาเขต**
อำเภอชุมตาบงตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอแม่วงก์- ทิศตะวันออก ติดต่อกับอำเภอลาดยาว- ทิศใต้ ติดต่อกับอำเภอสว่างอารมณ์และอำเภอลานสัก (จังหวัดอุทัยธานี)- ทิศตะวันตก ติดต่อกับอำเภอแม่เปิน

**ประวัติ**
ท้องที่อำเภอชุมตาบงเดิมเป็นส่วนหนึ่งของตำบลห้วยน้ำหอม อำเภอลาดยาว ในปี พ.ศ. 2535 ทางราชการได้จัดตั้งกิ่งอำเภอแม่วงก์ขึ้นซึ่งรวมพื้นที่ตำบลห้วยน้ำหอมไว้ด้วย และตำบลห้วยน้ำหอมได้แยกหมู่บ้านบางแห่งตั้งเป็นตำบลชุมตาบงและตำบลปางสวรรค์ในปีต่อมา จนกระทั่งสองตำบลนี้ได้รับการจัดตั้งเป็น กิ่งอำเภอชุมตาบง อยู่ในเขตการปกครองของอำเภอลาดยาว ตามประกาศกระทรวงมหาดไทยลงวันที่ 1 มิถุนายน พ.ศ. 2540 มีผลบังคับตั้งแต่วันที่ 1 กรกฎาคม ปีเดียวกัน และในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอชุมตาบง โดยมีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอชุมตาบงแบ่งพื้นที่การปกครองออกเป็น 2 ตำบล 23 หมู่บ้าน ได้แก่

**การปกครองส่วนท้องถิ่น**
ท้องที่อำเภอชุมตาบงประกอบด้วยองค์กรปกครองส่วนท้องถิ่น 2 แห่ง ได้แก่- องค์การบริหารส่วนตำบลชุมตาบง ครอบคลุมพื้นที่ตำบลชุมตาบงทั้งตำบล- องค์การบริหารส่วนตำบลปางสวรรค์  ครอบคลุมพื้นที่ตำบลปางสวรรค์ทั้งตำบล

**อ้างอิง**
หมวดหมู่:อำเภอในจังหวัดนครสวรรค์
ช่องทางการรับยา

ช่องทางการรับยา คือ ทางที่ยาจะสามารถเข้าสู่เป้าหมายได้โดยวิธีการต่าง ๆ เช่น การกิน การฉีดยา การทายาที่ผิวหนัง
หมวดหมู่:เภสัชวิทยา
โอ้เอ๋ว

โอ้เอ๋ว หรือ  โอ๊ะเอ๋ว (薁蕘) เป็นอาหารท้องถิ่นของจังหวัดภูเก็ต และจังหวัดอื่นๆใกล้เคียง เช่น จังหวัดตรัง และจังหวัดพังงา ได้จากวุ้นของเมล็ดโอ้เอ๋ว หรือเมล็ดอ้ายอวี้ (愛玉子) ซึ่งเป็นพืชจำพวกมะเดื่อชนิดหนึ่งที่มีชื่อวิทยาศาสตร์ว่า Ficus pumila var. awkeotsang ซึ่งเป็นสายพันธุ์หนึ่งหรือชนิดย่อยประเภทหนึ่งของต้นตีนตุ๊กแกเกาะผนัง หรือ มะเดื่อเถา (F. pumila) ลักษณะคล้ายเมล็ดแมงลัก ที่แช่น้ำแล้วใช้เมือกโอ้เอ้วมาผสมกับเมือกของกล้วยน้ำว้าใส่เจี่ยกอ (石膏) เพื่อให้โอ้เอ๋ว เกาะตัวเป็นก้อน นำมาใส่น้ำเชื่อมและน้ำแข็งไส กินแก้ร้อนใน และลดการกระหายน้ำ
ชาวภูเก็ตจะรับประทานโอ้เอ๋ว สามแบบ คือ โอ้เอ๋วใส่ถั่วแดงและเฉาก๊วย (ขาว ดำ แดง) โอ้เอ๋วใส่ถั่วแดง (ขาว แดง) และ โอ้เอ๋วใส่เฉาก๊วย (ขาว ดำ) บางคนนิยมใส่กล้วยและน้ำหวานด้วย แหล่งขายโอ้เอ๋วในจังหวัดภูเก็ตที่สำคัญคือ โรงหนังสยามเก่า และซอยหล่อโรงหรือตลาดฉำฉา ส่วนชาวตรังจะรับประทานโอ้เอ๋วกับมะนาว และน้ำผึ้ง เช่นเดียวกันกับชาวไต้หวัน

**ประวัติ**
โอ้เอ๋ว มีที่มาจากทางปีนัง ประเทศมาเลเซีย คนขายโอ้เอ๋วเจ้าแรกในภูเก็ตชื่อ แปะเอ๊ง เป็นคนจีน ขายอยู่ในตรอกสุ่นอุทิศ หรือตรอกแปะหล่าวหนั่ว(流瀾伯巷,แปะหล่าวหนั่ว) ปัจจุบันแปะเอ๊งเสียชีวิตแล้ว แต่ก็มีคนสืบทอด ต่อมาขายอยู่ที่เดิม 
ในบางที่มีคนกล่าวว่า  ของหวานชนิดนี้ ที่ปีนังเรียกว่า บุนทาวบี้แต่มาขายที่ภูเก็ตไม่มีคนเรียกชื่อนี้ วันหนึ่งมีคนลิ้นไก่สั้นพูดไม่ชัดมากินโอ้เอ๋ว แปะเอ๊งถามว่า “โฮเหลี่ยวโบ๋” (好料無？) หมายความว่า 
"ดีไหม รสชาติดีไหม "คนลิ้นไก่สั้นตอบว่า “โอ๊เอี่ยว” คือ โฮเหลี่ยว ซึ่งหมายถึง ดี โอ๊เอี่ยวที่คนลิ้นไก่สั้นพูดก็เพี้ยนมาเป็น
“โอ้เอ๋ว” และเป็นชื่อเรียกของหวานชนิดนี้ที่ภูเก็ตตลอดมา 
อันที่จริง  โอ้เอ๋ว  เพี้ยนมาจากภาษาจีนฮกเกี้ยน โอ้-เกี้ยว (薁蕘;ò-giô) เป็นชื่อของหวานที่ทำจากเมือกผลไม้ชนิดหนึ่งเรียกว่า  อ้ายอวี้ (愛玉) ในมณฑลฮกเกี้ยนและไต้หวัน เป็นที่นิยมในรับประทานในช่วงฤดูร้อน และเผยแพร่เข้าสู่เอเชียตะวันออกเฉียงใต้โดยชาวจีนอพยพที่มาทำงานในสมัย เป็นผู้นำพาเผยแพร่

**ส่วนผสมโอ้เอ๋ว**
โอ้เอ๋ว มีลักษณะเป็นวุ้นใส ไม่มีสี ทำมาจากกล้วยน้ำว้าสุก เมล็ดสมุนไพรจีน เรียกว่า อ้ายยวี่ มีฤทธิ์เย็น แก้ร้อนในได้และน้ำด่าง นำกล้วยมาต้มแล้วบดให้เนื้อละเอียด นำเมล็ดสมุนไพรมาต้มกับน้ำด่าง ตั้งทิ้งไว้สักพัก แล้วผสมกับกล้วยน้ำว้าบดตั้งไฟให้เดือดทิ้งไว้แล้วกรองเอากากออก น้ำที่ได้จะค่อย ๆ แข็งเป็นวุ้น 
โอ้เอ๋ว คนโบราณกินโอ้เอ๋วเปล่า ๆ แก้ร้อนใน แต่ปัจจุบันกินกับน้ำแข็งใส ใส่ถั่วแดงต้ม หรือวุ้นดำราดน้ำเชื่อม หรือน้ำแดงและน้ำนมแมว ให้มีกลิ่นหอมหวาน เวลาสั่งเลือกได้ตามชอบ ถ้าสั่งขาวแดง แปลว่า โอวเอ๋วกับถั่วแดง, ขาวดำ แปลว่า โอ้เอ๋วกับวุ้นดำ ถ้าขาวแดงดำ ก็ใส่ทั้งหมดทุกอย่าง

**อ้างอิง**
 http://yutphuket.wordpress.com/2008/06/19/phuketfood/- http://phuketindex.com/travel/phuket-in-brief/local-food-th.htm- https://www.thaipbs.or.th/news/content/322426 
หมวดหมู่:ขนมหวาน
หมวดหมู่:อาหารไทยภาคใต้
หมวดหมู่:อาหารจีน
หมวดหมู่:ขนมของชาวจีน
เขาคิชฌกูฏ

เขาคิชฌกูฏ อาจหมายถึง- อุทยานแห่งชาติเขาคิชฌกูฏ อุทยานแห่งชาติในจังหวัดจันทบุรี- วัดเขาคิชกูฎภาวนาราม  วัดในจังหวัดจันทบุรี- อำเภอเขาคิชฌกูฏ  อำเภอในจังหวัดจันทบุรี
แม่แบบ:เหตุการณ์ปัจจุบัน/2550 สิงหาคม 8

* กีฬามหาวิทยาลัยโลก ครั้งที่ 24 ที่กรุงเทพมหานคร เปิดการแข่งขันอย่างเป็นทางการ โดยครั้งนี้จัดขึ้นระหว่างวันที่ 8-18 สิงหาคม
}
เจ้าแม่กวนอิมลอยน้ำ

พระโพธิสัตว์กวนอิม (เจ้าแม่กวนอิมลอยน้ำ) เป็นรูปปั้นเจ้าแม่กวนอิมทำจากเซรามิก สูงประมาณ 1 เมตรเศษ (119 เซนติเมตร) หนัก 40 กิโลกรัม ประดิษฐานอยู่ที่สมาคมสงเคราะห์การกุศลฉะเชิงเทรา จังหวัดฉะเชิงเทรา  มีผู้พบลอยน้ำมา บริเวณสะพานข้ามแม่น้ำบางปะกง

** ประวัติ**
เมื่อเวลาประมาณ 01.30 น. ของวันที่ 21 พฤศจิกายน พ.ศ. 2540 ทางเจ้าหน้าที่ตำรวจ สภ.อ.เมืองฉะเชิงเทรา ได้รับแจ้งมาว่า คนหาปลาที่บริเวณแม่น้ำบางปะกงได้พบศพหญิงลอยน้ำมาติดที่ยังแม่น้ำบางปะกงใกล้ๆกับห้างตะวันออกพลาซ่า บริเวณชายเขื่อนแม่น้ำ จากนั้นเจ้าหน้าที่ตำรวจพร้อมหน่วยบรรเทาสาธารณภัยฉะเชิงเทรา รุดไปที่เกิดเหตุเพื่อทำหน้าที่ชันสูตรศพตามที่ได้รับรายงาน แต่เมื่อไปถึงที่เกิดเหตุกับตกตะลึงเมื่อได้เข้าไปใกล้ๆ ภาพที่เห็นจากแสงสปอตไลท์ที่ส่องไปคือ " เทวรูปองค์เจ้าแม่กวนอิม " ลอยอยู่ในน้ำแทนที่จะจมน้ำเหมือนรูปปั้นทั่วๆไป

**ปาฏิหาริย์**
เจ้าหน้าที่ตำรวจพร้อมด้วยหน่วยบรรเทาสาธารณภัย  สมาคมสงเคราะห์การกุศลฉะเชิงเทรา ได้ช่วยกันกู้เทวรูปขึ้นจากน้ำ  โดยมีการใช้เจ้าหน้าที่จำนวนหลายคนก็ยังไม่สามารถนำองค์เจ้าแม่กวนอิมขึ้นจากน้ำได้  ทั้งๆที่มีน้ำหนักเพียง 40 กิโลกรัม  จนกระทั่งมีผู้รู้ได้ทำการจุดธูปอธิษฐานอัญเชิญองค์เจ้าแม่กวนอิมให้ขึ้นจากน้ำ  จึงได้เกิดปาฏิหาริย์ปรากฏแก่ประชาชนรวมทั้งเจ้าหน้าที่ทุกคนที่ทำการกู้  เพราะใช้คนเพียงแค่คนเดียวเท่านั้นก็สามารถอัญเชิญขึ้นจากน้ำได้อย่างง่ายดาย ผิดกับตอนแรกที่ใช้เจ้าหน้าที่หลายคนก็ไม่สามารถนำขึ้นมาได้
หมวดหมู่:วัฒนธรรมของจังหวัดฉะเชิงเทรา
ลอยน้ำ
วายุภักษ์

วายุภักษ์ เป็นตัวละครยักษ์ ในเรื่องรามเกียรติ์ เป็นเจ้าเมืองวิเชียรที่เนินเขาจักรวาล ในตอน ศึกวายุภักษ์ ได้จับตัวพระราม พระลักษมณ์ ไปแต่สุครีพและหนุมานตามไปชิงตัวคืน  วายุภักษ์ถูกนิลพัทกับองคตตัดหัวขาด 
ลักษณะภายนอกของ วายุภักษ์นั้น คือ มีกายเป็นสีเขียวแก่ มี 1 หน้า 2 มือ มีกายและหน้าเป็นอสูรเท้าและหางท่อนเอวเหมือนนกอินทรี ปีกแขนทั้งสองมีครีบดังพญาครุฑ บิดาเป็นยักษ์ และ มารดาเป็นนก ครองเมืองมหาวิเชียรธานี

**อ้างอิง**
หมวดหมู่:ตัวละครในรามเกียรติ์